kardosdrur/scandi-wiki huggingface dataset:
Overdødelighed

Overdødelighed betyder, at der i en periode dør flere end normalt, mens underdødelighed betyder, at færre dør end normalt. Hvad der anses for normalt afhænger af, hvad man vil måle dødeligheden mod.

Danmark og overdødelighed under coronapandemien

Danmarks Statistik
Vil man undersøge dødeligheden under coronapandemien, er det naturligt at sammenligne med dødeligheden før pandemien. I 2020 døde 54.645 personer i Danmark, mens der i 2019 døde 53.958 personer. Det døde altså 687 flere i pandemiåret 2020 end i 2019, men da 2020 var et skudår, skal tallene for 2020 korrigeres ned ved at trække fra en gennemsnitsdag (54645/366=149). Korrigeret for skudåret var der en overdødelighed på 538 personer i 2020 sammenlignet med 2019. I 2021 var overdødeligheden 3.194 personer i forhold til 2019, mens der i 2022 var en overdødelighed på 5.477 personer i forhold til 2019. Sammenlignet med gennemsnittet for de sidste fem år før pandemien var overdødeligheten i 2022 5.869 personer.

Sammenlagt overdødelighed for årene 2020-2022 i forhold til 2019: 538+3.194+5.477= 9209 mennesker.

Opgørelse fra Statens Serum Institut og Sundhedsstyrelsen
Statens Serum Institut (SSI) lavede en opgørelse af mennesker som døde af covid-19 for Ekstrabladet i perioden fra 2020 uge 11 til 2023 uge 11. Resultatet er 3861 mennesker. Der blev også lavet en opgørelse af Sundhedsstyrelsen af mennesker som døde med relation til covid-19 og dette resultat er 8300 mennesker (incl. de 3861).

Se også
 Dødelighed

Referencer 

Død
Aldring
Epidemiologi
Gravestok

En gravestok var et hurtigt tillavet og simpelt, men praktiskt og vidt udbredt graveredskab tidligere brugt af indianske kvinder i navnlig præriestammerne. Desuden indgik gravestokke som vigtige dele af visse hellige bundter.

Gravestokken
Agerbrugerne i hidatsa stammen brugte en gravestok af rød-ask (Fraxinus pennsylvanica). Et tilpas tykt og let bøjet ungtræ blev skåret over tæt ved roden. Den tykke ende blev snittet i form af en trekantet spids, der kortvarigt blev udsat for ild for at hærde den.

Flathead kvinder i Rocky Mountains bjergdale kunne forsyne gravestokken med et påsat håndtag, der var forsynet med et hul i midten til den øverste ende af gravestokken. Selve stokken var typisk lavet af ellebladet bærmispel (Amelanchier alnifolia) og var 60-75 cm lang.

Både bannock – og shoshone indianernes gravestokke kunne været fremstillet af horn, f.eks. gevirer fra wapiti-hjorte.

Gravestokkens brug

Gravestokken kom navnlig i brug, når kvinder gravede prærieroer (Psoralea esculenta), vilde gulerødder (Leptoaenia multifida) og andre spiselige rødder frem af præriejorden. Under crowernes tobaks-ceremoni, hvor små bede blev plantet til med hellige tobaksfrø, fungerede isatte gravestokke som skelpæle. Crow kvinder i sorg angav med et varierende antal sorte striber på gravestokken, hvor mange årstider de ville sørge over en afdød. Når der skulle laves huller til stolperne i en ny jordhytte, gravede hidatsaerne jorden op med bl.a. gravestokke, og stokkene blev også brugt som løftestænger til at flytte stolperne på jorden med.

Under arapahoernes soldans var en indviet gravestok fastgjort i centerstolpens forgrening øverst. En kvinde udstyret med bl.a en gravestok indtog en central rolle i Blackfoot soldansen.

Referencer

Eksterne henvisninger


Landbrugsredskaber
Haveredskaber
Oprindelige amerikanere i USA
Turnu Măgurele

Turnu Măgurele (rumænsk udtale: [ˌturnu məɡuˈrele]) er en by i distriktet Teleorman i Rumænien, i den historiske region Muntenien. Byen, der har   indbyggere, har udviklet sig i nærheden af det sted, hvor der i middelalderen lå en havn ved Turnu, og den ligger nordøst for sammenløbet mellem Olt-floden og Donau, i udkanten af den Rumænske slette.

Den første dokumenterede omtale af byen findes i et diplom udstedt af Sigismund af Luxemburg, konge af Ungarn, i anledning af de kampe, der blev udkæmpet her i 1394. Fæstningen tilhørte Det Osmanniske Rige med mellemrum mellem år 1417-1829, idet den var en torkisk raya.  Efter Den russisk-tyrkiske krig (1828-1829) blev byen  som følge af Adrianopel-traktaten en del af Valakiet. Efter 1829 blev lokaliteten flyttet til en nærliggende bakke, nær lokaliteterne Odaia og Măgurele, og fæstningen blev revet ned. Fra 1839 var den residens for Teleorman-distriktet indtil 1950 og igen fra 1952 til 1968, hvor den efter den administrative omorganisering mistede status som amtsresidens til fordel for byen Alexandria.

Efter revolutionen i 1989 havde kommunen en kraftig tilbagegang som følge af sammenbruddet af industrielle og økonomiske aktiviteter og folkevandringen til de større byer såvel som til andre europæiske stater.

Geografi
En færge sejler over Donau til den Bulgarske by Nikopol. Der er nogle rester af en Romersk bro over Donau, som blev bygget i 330 af Konstantin den Store. Den er bygget på Donau-sletten i et frugtbart område kaldet Burnas-sletten.4 km} sydvest fra den løber floden Olt ud i Donau. Dens middelhøjde er 31 moh.

Kilder og henvisninger
  
Kommunens  websted

Byer i distriktet Teleorman
ANY Security Printing Company

ANY Security Printing Company () er en ungarsk security printing virksomhed med hovedkvarter i Budapest. De driver forretning i Ungarn og Østeuropa. De fokuserer på sikkerhedsdokumenterende produkter som plastikkort, idkort, elektroniske dokumenter og transaktionsprintninger. Virksomheden har været børsnoteret på Budapest Stock Exchange siden 2005.

Referencer 

Virksomheder fra Ungarn
Etableret i 1851
Bilen

Bilen kan referere til:

 Bilen (film fra 1966) – en dansk kortfilm fra 1966 af Finn Karlsson
 Bilen (film fra 1992) – en dansk eksperimentalfilm fra 1992 af John Goodwin

Se også 
 Bil – et motorkøretøj
Magyar Telekom

Magyar Telekom Nyrt. (officielt Magyar Telekom Távközlési Nyilvánosan Működő Részvénytársaság) er en ungarsk telekommunikationsvirksomhed, der driver mobiltelefoni, fastnet og internet i Ungarn. Virksomheden har hovedkvarter i Budapest og er majoritetsejet af Deutsche Telekom.
Magyar Telekom blev oprettet som et statsejet selskab i 1991 og i 1993 blev virksomheden privatiseret.

Referencer 

Virksomheder fra Ungarn
Etableret i 1991
Coop (Ungarn)

Coop er en ungarsk dagligvarekoncern, der driver ca. 5.000 supermarkeder og har 32.000 ansatte i Ungarn.  Virksomheden blev etableret i 1995 i Budapest.

Referencer 

Virksomheder fra Ungarn
Etableret i 1995
Zimnicea

Zimnicea (rumænsk udtale: [ˈzimnit͡ʃe̯a]) er en by i distriktet Teleorman  i den historiske region Muntenien, i Rumænien.  Byen har  indbyggere og en havn ved Donau over for den Bulgarske by Svishtov.

Geografi
Zimnicea ligger på den venstre bred af Donau, og er det sydligste sted i Rumænien. Afstanden mellem Zimnicea og Bukarest er 122 km og afstanden til distriktshovedstaden Alexandria  er ca. 39 km.  Zimnicea betjenes døgnet rundt af Svishtov-Zimnicea-færgen  over Donau mellem Zimnicea og Svishtov i Bulgarien. Færgen forkorter vejen til og fra Tyrkiet til Central- og Vesteuropa med 140 km i forhold til den traditionelle rute over Donaubroen ved Ruse-Giurgiu og giver en tidsgevinst på næsten 4 timer, hvorved man undgår trafikken i og omkring byen Bukarest.

Kilder og henvisninger

Byer i distriktet Teleorman
Donaubroen

Donaubroen (også kendt som Venskabsbroen; , Most na druzhbata eller, mere almindeligt, Дунав Mост, Dunav most ;    eller Podul de la Giurgiu) er en stålgitterbro over Donau-floden, der forbinder den bulgarske bred mod syd med den rumænske bred mod nord og henholdsvis byerne Ruse og Giurgiu. Det er en af kun to broer, der forbinder Rumænien og Bulgarien, den anden er New Europe Bridge mellem byerne Vidin og Calafat.

Historie 

Broen åbnede den 20. juni 1954  og var designet af de sovjetiske ingeniører V. Andreev og N. Rudomazin. Broen er 2.223,52 meter lang og var på det tidspunkt den eneste bro over Donau, som Bulgarien og Rumænien delte, mens anden trafik blev betjent af færger og landruter. Dekorationer er designet af den bulgarske arkitekt Georgi Ovcharov. Broen har to dæk; en tosporet motorvej og en jernbane. Der  er også fortove til fodgængere. Den centrale del af broen (85 m) er mobil og kan løftes, så større både kan passere. Vedligeholdelsen af den mobile del er Rumæniens ansvar og kontrolleres med jævne mellemrum. Broen blev bygget på to et halvt år med hjælp fra Sovjetunionen.

Sovjeterne kaldte den "Venskabsbroen", men siden de kommunistiske regimers fald i begge lande, fik broen det mere funktionelle navn "Donaubroen".

Der er grænsekontrolstationer da den er  grænseovergang mellem de to lande. Siden januar 2007 har der ikke været mere toldkontrol, og pas-/identitetskortkontrollen udføres "på ét skrivebord" enten af det bulgarske eller rumænske grænsepoliti, da det er en "indre grænse" inden for EU. Grænsekontrollen vil være helt fjernet, når Bulgarien og Rumænien tilslutter sig Schengen-aftalen .

Den 3. september 2011 blev den bulgarske del af broen åbnet efter to måneders restaurering.

Der er et par rektangulære tårne understøttet af søjler i begge ender.

Vejafgifter 
Følgende vejafgifter gælder for at krydse Donaubroen:

Referencer

Eksterne henvisninger 
 
 Halfway down the Danube, a short story about crossing the bridge

Gitterbroer

Donau
Videle

Videle (rumænsk udtale: [ˈvidele]) er en by i distriktet Teleorman i Muntenien, Rumænien, med et indbyggertal på . Den blev opgraderet til by i 1968 ved indlemmelse af et par landsbyer i nærheden. I dag er Coșoaia den eneste tilknyttede landsby, som byen administrerer.

Geografi
Byen ligger på den Rumænske slette, på bredden af floden Glavacioc og dens venstre biflod, Milcovățț. Den ligger i den nordøstlige del af distriktet Teleorman , på grænsen til distriktet Giurgiu.  Distriktshovedstaden  Alexandria ligger omkring 40 km mod syd , og hovedstaden Bukarest 50 km  mod nordøst.

Historie 
Videle var længe en lille landsby, som fik betydning fra omkring år 1900 og frem, da man fandt olieforekomster. I begyndelsen af det 20. århundrede blev jernbanelinjen fra Giurgiu til Videle taget i brug; efter Anden Verdenskrig blev landsbyen et jernbaneknudepunkt i forbindelse med anlæggelsen af jernbanelinjen fra Bukarest via Roșiorii de Vede til Craiova. I 1968 fik Videle status som by. De vigtigste økonomiske aktiviteter er landbrug og olieproduktion.

Kilder og henvisninger
  
Byer i distriktet Teleorman
Messor barbarus

Messor barbarus er en art af myre, der lever i sydeuropa og nordafrika.

Ernæring
Myrerne lever af at spise plantedele herunder frø, som de indsamler via stier hvor mange myrer går sammen. Stierne er observeret med en længde op til 30 meter, og en bredde op til 20 cm, med flere forgreninger.

Kæledyr
Messor barbarus er en hyppigt anvendt art til kæledyr, da myrerne er store, og derfor lette at se, og lette at tilfredsstille ernæringsmæssigt.

Kilder og henvisninger
 
Myrer
Tina Weirather

Christina "Tina" Weirather (født 24. maj 1989) er en tidligere alpin skiløber fra Liechtenstein.

Hun fik sin debut ved VM i 2005, og deltog i vinter-OL 2006. I det alpine verdensmesterskab for juniorer 2006 vandt hun guld i storslalom og i det alpine verdensmesterskab for juniorer 2007 vandt hun guld i styrtløb.

Hun missede vinter-OL 2010 på grund af en skade. Weirather repræsenterede sit hjemland ved vinter-OL 2014 i Sochi, hvor hun var flagbærer, men startede ikke i nogen af ​​begivenhederne på grund af en skade. Hun vandt sit første World Cup-løb den 1. marts 2013 i super-G i Garmisch-Partenkirchen. Hun vandt super-G cuppen i sæsonen 2016/17.

Ved vinter-OL 2018 i Pyeongchang tog Weirather bronze i super-G, elleve hundrededele efter Ester Ledecká, Tjekkiet og ti hundrededele efter Anna Veith, Østrig.

Hun stoppede i 2020. Hun er datter af alpin skiløberne Harti Weirather fra Østrig og Hanni Wenzel fra Liechtenstein.

Referencer

Eksterne henvisninger 

Alpine skiløbere fra Liechtenstein
Personer fra Vaduz
Alpine skiløbere ved vinter-OL 2006
Alpine skiløbere ved vinter-OL 2018
Olympiske bronzemedaljevindere fra Liechtenstein
Medaljevindere ved vinter-OL 2018
Sabine Kirchmeier

Sabine Berta Luise Kirchmeier (født 3. oktober 1955 i Hannover, tidl. med efternavnet Kirchmeier-Andersen) er en tysk-født sprogforsker i dansk og tidl. direktør for Dansk Sprognævn og politiker.

Tidlige liv og uddannelse 
Af tyske forældre blev Sabine Kirchmeier født 3. oktober 1955 i Hannover og flyttede som 9-årig til Danmark pga. farens arbejde, hvor hun kom til at gå på Sankt Petri Skole i København. Hun færdiggjorde en tysk studentereksamen i på Ceciliengymnasium i Bielefeld i 1976, mens hun som teenager tilbragte nogle år i Tyskland igen. Derefter vendte hun til Danmark og blev i 1987 cand.mag. i dansk (hovedfag) og tysk fra Københavns Universitet, hvor hun skrev speciale om danske ligprædikeners dødsopfattelse i 1600-tallet.

Kirchmeier har en søn med museumschef Jens Carl Kirchmeier-Andersen som hun var gift med i perioden 1986-2009.

Forskningskarriere 
I perioden 1987-1992 var Sabine Kirchmeier projektleder og forsker i projektet EUROTRA-DK, og i  1995-98 adjunkt på Handelshøjskolen i København. I 1997 blev hun ph.d. fra Odense Universitet med afhandlingen Lexicon, Valency and the Pronominal Approach. Derudover har hun en MBA i ledelse.

Kirchmeier var ansat som lektor i datalingvistik hos Handelshøjskolen i København 1998-2006. I en del af den periode var hun institutleder for Institut for Datalingvistik samt studieleder. I 2006 blev hun ansat som den første direktør for Dansk Sprognævn, og i 2015 blev ansættelsen forlænget. På grund af udflytningen af Dansk Sprognævn til Bogense sagde hun op som direktør med virkning fra 2019, og siden da har hun arbejdet som selvstændig konsulent indenfor sprogteknologi.

Siden 2021 har Kirchmeier også været præsident for Den Europæiske Samarbejdsorganisation for Nationale Sproginstitutter EFNIL (European Federation of National Institutions for Language), hvis bestyrelse hun var medlem af fra 2006 og vicepræsident for 2019-2021.

Politisk karriere 
I 2000-2006 sad Sabine Kirchmeier i kommunalbestyrelsen for Farum Kommune og den efterfølgende Furesø Kommune, hvor hun var gruppeformand for Socialdemokratiet 2001-2006. Under Brixtofte-sagen var hun dermed oppositionsleder.

Medlemskaber og hæder 
Sabine Kirchmeier er optaget i Kraks Blå Bog og er tildelt Copenhagen Business School's underviserpris 1999. I 2013 blev hun Ridder af Dannebrog.

I 2007-2008 var hun medlem af af regeringens sprogudvalg og ledte 2009-2013 Nordisk Sprogkoordination under Nordisk Ministerråd. Siden 2011 har hun været medlem af bestyrelsen for Danske Taler.

Referencer 

Alumni fra Københavns Universitet
Ansatte ved Copenhagen Business School
Kommunalbestyrelsesmedlemmer fra Socialdemokraterne
Personer fra Hannover
Personer i Dansk Sprognævn
Sprogvidenskabsfolk fra Tyskland
Medlemmer af Farum Byråd
Personer i Kraks Blå Bog
Riddere af Dannebrog
Breakdance under sommer-OL 2024

Breakdance under Sommer-OL 2024 bliver afviklet over to konkurrencer med i alt deltagelse af 32 dansere, fordelt på 16 dansere for herrer og 16 dansere for damer i disciplinerne B-Boys og B-Girls.

Turneringsformat 

De 16 dansere i hver konkurrence mødes efter cup-systemet, hvor der startes med ottendedelsfinalerne og fortsættes indtil man når finalen. Dette medfører, at et enkelt nederlag betyder, at man er ude af konkurrencen.

Tidsplan

Medaljevindere

Kilder 
 https://www.paris2024.org/en/sport/Breaking/

 
OL 2024
Paul Frommelt

Paul Frommelt (født 9. august 1957 i Schaan) er en tidligere alpin skiløber fra Liechtenstein .

I 1970'erne og 80'erne kørte han for Liechtensteins landshold sammen med sine søskende Andreas og Hanni Wenzel. 

Han tog bronze i slalom under verdensmesterskaberne i 1978 i Garmisch-Partenkirchen og opnåede samme position under OL i 1988 i Calgary.

Referencer

Eksterne henvisninger 

Alpine skiløbere fra Liechtenstein
Olympiske bronzemedaljevindere fra Liechtenstein
Medaljevindere ved vinter-OL 1988
Deltagere ved vinter-OL 1976
Deltagere ved vinter-OL 1980
Deltagere ved vinter-OL 1984
Deltagere ved vinter-OL 1988
Hrvatski Telekom

T-Hrvatski Telekom d.d. er en kroatisk telekommunikationsvirksomhed. De driver fastnet, internet, tv og mobiltelefoni. Virksomheden blev i 2007 børsnoteret på Zagreb Stock Exchange. Deutsche Telekom har siden 1999 været medejer af virksomheden og siden 2001 har de været majoritetsaktionær.
Selskabet blev etableret ved udgangen af 1998 efter en opdeling af det kroatiske PTT (Hrvatska pošta).

Referencer 

Virksomheder fra Kroatien
Etableret i 1998
Jungledyret Hugo (tv-serie)

Jungledyret Hugo er en dansk tegnefilmserie fra 2003-2004, der er baseret på Flemming Quist Møllers børnebøger. Serien består af 13 afsnit på 24 minutter, der blev sendt fra 4. oktober 2003 på TV 2. Den er produceret af A. Film i samarbejde med The Ocean Group Canada og Egmont Imagination

Serien er en fortsættelse af tegnefilmene Jungledyret (1993) og Jungledyret Hugo 2 - den store filmhelt (1996), mens Jungledyret Hugo 3 - fræk, flabet og fri (2007) fortæller, hvad der skete bagefter.

Handling 
Jungledyret Hugo og hans bedste veninde, rævepige Rita, leder efter et nyt hjem. De har en masse eventyr på deres rejse fra stranden over havet, gennem Afrika, junglen, menneskenes verden, bjergene og til Nordpolen. De fleste historier foregår dog i Danmark. De bliver hele tiden jagtet af paparazzier, gangstere, dyreforskere og en general fra Hugos hjemland, der påstår at Hugo tilhører ham. Men Hugo og Rita møder også Hugos gamle ven Dellekaj, der ender med at skaffe dem et sikkert hjem på en ø.

Afsnit 
 Sydover
 Kidnappet
 Barneleg
 Milliardærens legetøj
 Jungleånden
 Jungle Ballade
 Frikadellemytteriet
 Baby Hugo
 Klovne på farten
 Nordpå
 Trolderi
 Nordlys
 Videnskabens fange

Eksterne henvisninger 
 

Animerede tv-serier
Adris Grupa

Adris Grupa d.d. er en kroatisk virksomhed indenfor fødevarer, hoteller & turisme og forsikring. Den har hovedkvarter i Rovinj, Istrien. Der er over 8.000 ansatte og en årlig omsætning på ca. 1 mia. USD.

Referencer 

Virksomheder fra Kroatien
Etableret i 1872
Natura 2000-område nr. 188 Dueodde

Natura 2000-område nr. 188 Dueodde   er et Natura 2000-område der består af habitatområde H164  på det sydøstligste hjørne af Bornholm, der har et areal på   264 hektar, hovedsageligt privatejet, men ca. 8,5 ha af arealet er statsejet. 

Natura 2000-området ligger   i Vandområdedistrikt III Bornholm  i vandplanomåde  3.1 Bornholm.  i  Bornholms Regionskommune.

Områdebeskrivelse
Området er kendetegnet ved store mængder fint flyvesand og en veludviklet klitnatur. området er
særligt udpeget for en række af habitatdirektivets klitnaturtyper som hvid klit, klithede, skovklit og klitlavning. Nogle af klitlavningerne indeholder arealer med den sjældne naturtype tørvelavning, hvor der gror meget nøjsomme plantearter. Der findes kun meget få arealer med tørvelavning i Danmark, og en betydelig del af det samlede
kortlagte areal med denne naturtype findes på Dueodde i dette Natura 2000-område, der
indeholder mere end 5 % af det samlede areal med tørvelavning (7150) inden for den kontinentale biogeografiske region. Store dele af området blev tidligere tilplantet for at hindre sandflugt, men hele Natura 2000-området er i dag  fredet.

Naturfredning
For at undgå at hele Dueodde blev tilplantet med fyrretræer, blev de sydøstligste områder (140 hektar) fredet i 1936, for at besvare flyvesandslandskabet. Senere fulgte  Slusegårdens Vandmølle med omgivelser, 45 ha, der blev fredet i 1956 og 1968. Strandmarken, strand, overdrev og plantage, i alt 660 ha, blev fredet 1967.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen  2022-27
 Basisanalysen 2022-27       

Natura 2000-planer
EU-habitatområder i Danmark
Fredede arealer i Danmark
Lokaliteter på Bornholm
Atlantic Grupa

Atlantic Grupa d.d. er en kroatisk multinational fødevarekoncern, som driver forretning i over 40 lande.
Atlantic Trade d.o.o. blev etableret i 1991.
Virksomhedens fødevarer inkluderer drikkevarer, kaffe, snacks, slik, ost og sportsernæring.

Referencer 

Virksomheder fra Kroatien
Etableret i 1991
Ericsson Nikola Tesla

Ericsson Nikola Tesla d.d. er en kroatisk producent af telekommunikationsudstyr og et datterselskab til Ericsson. Virksomheden er navngivet efter opfinder Nikola Tesla. Den er børsnoteret på Zagreb Stock Exchange og har hovedkvarter i Zagreb.

Ericsson Nikola Teslas historie begyndte med etableringen af det statsejede Nikola Tesla Corporation i 1949. I 1953 blev de licenspartner for Ericsson. I 2014 blev virksomheden etableret som et datterselskab til Eriksson.

Referencer 

Virksomheder fra Kroatien
Etableret i 1949
André Darrigade

André Darrigade (født 24. april 1929 i Narosse) er en fransk tidligere professionel landevejscykelrytter, som konkurrerede mellem 1951 og 1966. Darrigade var sprinter og er mest kendt for at blive verdensmester i 1959 og vinde den grønne trøje i Tour de France i 1959 og 1961. Darrigade vandt også Lombardiet Rundt i 1956. Han deltog i 14 udgaver af Tour de France, og fuldførte alle undtagen én. Han vandt i alt 138 sejre i løbet af sin karriere.

Eksterne henvisninger 

 

Mandlige cykelryttere fra Frankrig
Verdensmestre i landevejsløb
Dalekovod

Dalekovod d.d. er en kroatisk ingeniør- og elinfrastrukstur-virksomhed. De designer, producerer og bygger el-infrastruktur og telekommunikations-infrastruktur. Dalekovod blev etableret som en statsejet virksomhed i 1949 og blev restruktureret som et aktieselskab i 1993. Selskabet blev desuden børsnoteret på Zagreb Stock Exchange.

Referencer 

Virksomheder fra Kroatien
Etableret i 1949
Radio News

Radio News var et amerikansk månedligt teknologimagasin udgivet fra 1919 til 1971.

Magasinet blev startet af Hugo Gernsback som et magasin for amatørradioentusiaster, men det udviklede sig til at dække alle de tekniske aspekter af radio og elektronik. I 1929 tvang en konkurs salget af Gernsbacks forlag til B. A. Mackinnon. I 1938 erhvervede Ziff-Davis Publishing magasinerne.

Referencer

Eksterne henvisninger 

 Collection of Radio News magazine covers. 
 Digitized Radio News magazines on American Radio History
 Digitized copies of Radio News from 1919-1940 from the Internet Archive 

Amatørradio-tidsskrifter
Etableret i 1919
Ophørt i 1971
Zagrebačka banka

Zagrebačka banka d.d. er en kroatisk bank og et datterselskab til UniCredit. Banken blev privatiseret i 1989 og børsnoteret på Zagreb Stock Exchange i 1995.

Referencer 

Virksomheder fra Kroatien
Etableret i 1914
Nick Jr.

Nick Jr. er en tv-kanal fra Nickelodeon, der fokuserer på målrettet indhold til børn i alderen 3-6 år. Kanalen blev lanceret for Canal Digital og Viasat i Danmark i november 2005.

Eksterne links 
 Officiel hjemmeside 
 Dansk officiel hjemmeside

Nickelodeon
Tv-kanaler fra USA
ViacomCBS